Държавен вестник, бр. 68, 2025 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  68
на атакувания нормативен административен 
акт и само на това основание.
Поради изложеното, без да обсъжда 
изложените от оспорващия твърдения за 
противоречия на оспорените текстове с мате­
риалноправни разпоредби и целта на закона, 
Върховният административен съд, четвърто 
отделение, приема, че оспорените по делото 
разпоредби следва да бъдат отменени.
С оглед изхода от спора претендираното 
от ответника по касация юрисконсултско 
възнаграждение не се дължи. Жалбопода­
телят е направил искане за присъждане на 
разноски, което е основателно. Видно от при­
ложените доказателства сторените от „ТЮФ 
Инженеринг“ ЕООД разноски по водене на 
делото са в размер на 800 лв. – договорено 
и заплатено адвокатско възнаграждение, 
10 лв. – внесена държавна такса за раз­
глеждане на първоинстанционната жалба, 
и 20 лв. – такса за обнародване в ДВ, или 
общо 830 лв. съдебно-деловодни разноски. 
По направеното от ответната страна общо 
възражение по чл. 78, ал. 5 от ГПК във връзка 
с чл. 144 от АПК съдът приема, че с оглед 
фактическата и правната сложност, както и 
с оглед размера на конкретното адвокатско 
възнаграждение, същото е неоснователно.
Водим от горното и на основание чл. 193, 
ал. 1 от АПК, Върховният административен 
съд – четвърто отделение, 
Р Е Ш И :
Отменя по жалба на „ТЮФ Инженеринг“ 
ЕООД, със седалище и адрес на управление: 
гр. София, представлявано от управителя 
С. Дулев чрез процесуален представител адв. 
И. Алексиев, разпоредбите на параграф 23, 
точка 1, буква „б“ от Наредбата за измене­
ние и допълнение на Наредба № Н-32 на 
МТИТС, ДВ, бр. 38 от 8.05.2018 г., и чл. 38, 
ал. 1 в частта на текста – „и знак за перио­
дичен преглед за проверка на техническата 
изправност на ППС“ от Наредба № Н-32 от 
16.12.2011 г., ДВ, бр. 104 от 27.12.2011 г.
Осъжда Министерството на транспорта и 
съобщенията да заплати на „ТЮФ Инжене­
ринг“ ЕООД, [ЕИК], направените по делото 
разноски в общ размер на 830 (осемстотин 
и тридесет) лв.
Решението подлежи на обжалване пред 
петчленен състав на Върховния администра­
тивен съд в 14-дневен срок от съобщаването 
му на страните.
При влизане в сила на решението да се 
осъществи процедурата по чл. 194 от АПК.
За председател: 
Любомир Гайдов
4652
РЕШЕНИЕ № 1796
от 21 февруари 2025 г.
по административно дело № 3973 от 2023 г.
Върховният административен съд на Ре­
публика България – четвърто отделение, в 
съдебно заседание на двадесет и втори януари 
две хиляди двадесет и пета година в състав: 
председател: Мариника Чернева, членове: 
Диана Гърбатова, Цветанка Паунова, при 
секретар Радиана Андреева и с участието на 
прокурора Виржиния Димитрова изслуша до­
кладваното от председателя Мариника Черне­
ва по административно дело № 3973/2023 г.
Производството е по реда на чл. 176, 
ал. 1 от Административнопроцесуалния 
кодекс (АПК) и е инициирано във връзка с 
Определение № 7312 от 13.06.2024 г., поста­
новено по адм. дело № 4094/2024 г. по описа 
на Върховния административен съд (ВАС), 
петчленен състав на първа колегия. 
С Решение № 2899 от 12.03.2024 г., поста­
новено по адм. дело № 3973/2023 г. по описа 
на ВАС, тричленен състав на четвърто отде­
ление, образувано по жалба на „ТЮФ Инже­
неринг“ ЕООД, са отменени разпоредбите на 
параграф 23, точка 1, буква „б“ от Наредбата 
за изменение и допълнение на Наредба № Н-32 
от 16.12.2011 г. за периодичните прегледи 
за проверка на техническа изправност на 
пътните превозни средства, ДВ, бр. 38 от 
8.05.2018 г., и чл. 38, ал. 1 от Наредба № Н-32 
от 16.12.2011 г. за периодичните прегледи за 
проверка на техническа изправност на пътни­
те превозни средства, издадена от министъра 
на транспорта, информационните технологии 
и съобщенията (МТИТС), в частта на текста 
„и знак за периодичен преглед за проверка 
на техническата изправност на ППС“.
Срещу постановеното решение е подадена 
касационна жалба от министъра на транс­
порта и съобщенията чрез пълномощника 
И. Геренска с доводи за неправилност на 
решението поради нарушение на материалния 
закон, съществено нарушение на съдопроиз­
водствените правила и необоснованост. По 
касационната жалба е образувано адм. дело 
№ 4094/2024 г. по описа на ВАС, петчленен 
състав на първа колегия.
С Определение № 7312 от 13.06.2024 г., пос­
тановено по адм. дело № 4094/2024 г. по описа 
на ВАС, е отменено протоколно определение 
от 9.05.2024 г. по адм. дело № 4094/2024 г., с 
което е даден ход на делото по същество. Със 
същото определение е прекратено производ­
ството по адм. дело № 4094/2024 г. по описа 
на ВАС и делото е върнато на тричленния 
състав на Върховния административен съд, 
четвърто отделение, за произнасяне по реда 
на чл. 176 АПК.